2.Pielikums
atklāta konkursa
 “Būvuzraudzības pakalpojumi Daugavpils valstspilsētas pašvaldības objektos”,
identifikācijas numurs DVP 2026/158, nolikumam
Tehniskā specifikācija (Darba uzdevums)

atklāta konkursa  “Būvuzraudzības pakalpojumi Daugavpils valstspilsētas pašvaldības objektos”, identifikācijas numurs DVP 2026/158, 
2.daļai “Daugavpils Valstspilsētas vidusskolas ēkas Tautas ielā 11, Daugavpilī,  
mācību vides modernizācija”
Būvdarbu būvuzraudzības veikšana
1. Objekts: 

1.1. Adrese: Tautas iela 11, Daugavpils, Latvijas Republika; 

1.2. Būvniecības veids: vienkāršota pārbūve;  

1.3. Būves grupa: 3.grupa. 
2. Iepirkuma priekšmets: būvuzraudzības veikšana būvobjektā “Daugavpils Valstspilsētas vidusskolas ēkas Tautas ielā 11, Daugavpilī, mācību vides modernizācija” (turpmāk tekstā – Objekts).
3. Tehniskās specifikācijas neatņemamas sastāvdaļas:
3.1. Paskaidrojuma raksta “Daugavpils Valstspilsētas vidusskolas ēkas Tautas ielā 11, Daugavpilī, mācību vides modernizācija” dokumentācija (būvniecības lietas numurs: BIS-BL-922575-20537);
3.2. Paskaidrojuma raksta “Daugavpils Valstspilsētas vidusskolas ēkas Tautas ielā 11, Daugavpilī, telpu un inženiertīklu daļas atjaunošana” dokumentācija (būvniecības lietas numurs: BIS-BL-922579-20538);
3.3. Paskaidrojuma raksta “Telpu apdares un inženiertīklu atjaunošanas/ierīkošanas sporta nodarbību telpu blokā, Daugavpils Valstspilsētas vidusskolas ēkā Tautas ielā 11, Daugavpilī, paskaidrojuma raksta (vienkāršotā pārbūve) izstrādāšana” dokumentācija (būvniecības lietas numurs: BIS-BL-856104-19736).  

        Turpmāk šīs tehniskās specifikācijas 3.1.–3.3.punktā minētā dokumentācija kopā – Tehniskā dokumentācija.

4. Darbu uzdevums un apjomi

4.1. Būvuzraudzība veicama būvdarbiem, kas paredzēti saskaņā ar SIA „BRK PROJEKTI” un SIA „MILLAR” izstrādāto un Daugavpils valstspilsētas pašvaldības iestādes “Daugavpils pašvaldības centrālā pārvalde” Būvvaldē (turpmāk - Būvvalde) akceptēto Tehnisko dokumentāciju, ievērojot šīs Tehniskās specifikācijas prasības. 
4.2. Objekta būvuzraudzības veicējam (turpmāk- Izpildītājs) jāveic būvuzraudzība pamatojoties uz:
4.2.1  Būvniecības likumu;

4.2.2  Ministru kabineta 2014.gada 19.augusta noteikumiem Nr.500 “Vispārīgie būvnoteikumi”;

4.2.3  Ministru kabineta 2014.gada 2.septembra noteikumiem Nr.529 “Ēku būvnoteikumi”;

4.2.4  Ministru kabineta 2003.gada 25.februāra noteikumiem Nr.92 “Darba aizsardzības  prasības, veicot būvdarbus”; 

4.2.5  citiem Latvijas Republikā spēkā esošajiem normatīvajiem aktiem un piemērojamiem standartiem.

4.3. Iepazīties ar Tehnisko dokumentāciju un darbu veikšanas projektu(-iem) un uzraudzīt būvdarbu izpildi atbilstoši Tehniskajai dokumentācijai un darbu veikšanas projektos noteiktajiem risinājumiem, termiņiem un kvalitātes prasībām. 
4.4. Nodrošināt būvuzraudzības veikšanai vismaz šādus sertificētus būvspeciālistus: 

4.4.1 atbildīgais būvuzraugs, sertificēts būvspeciālists kurš ir tiesīgs veikt ēku būvdarbu būvuzraudzību;

4.4.2 sertificēts būvspeciālists, kurš ir tiesīgs veikt ūdensapgādes un kanalizācijas sistēmu (ieskaitot ugunsdzēsības sistēmas) būvdarbu būvuzraudzību;

4.4.3 sertificēts būvspeciālists, kurš ir tiesīgs veikt siltumapgādes, ventilācijas un gaisa kondicionēšanas sistēmu būvdarbu būvuzraudzību;

4.4.4 sertificēts būvspeciālists, kurš ir tiesīgs veikt elektroietaišu līdz 1 kV izbūves darbu būvuzraudzību;

4.4.5 sertificēts būvspeciālists, kurš ir tiesīgs veikt elektronisko sakaru sistēmu un tīklu būvdarbu būvuzraudzību.

Slimības, komandējuma u.c. līdzīgos gadījumos operatīvas darbības nodrošināšanai Izpildītājam jāparedz līdzvērtīgi aizvietotāji būvuzraudzībā piesaistītajiem darbiniekiem.

Speciālists ar atbilstošu pieredzi un kvalifikāciju ir tiesīgs veikt vairāku šajā punktā minēto speciālistu pienākumus.

4.5. Veikt būvdarbu uzraudzību atbilstoši autoruzraudzības laikā sniegtajiem norādījumiem un saskaņotajiem tehniskajiem risinājumiem.

4.6. Piedalīties iknedēļas būvsapulcēs, kurās piedalās būvniecības procesā iesaistītie dalībnieki, ja vien puses nevienojas par citu būvsapulču sasaukšanas kārtību. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to pasūtītājam, būvuzņēmējam un citām iesaistītajām pusēm. Organizēt, vadīt un protokolēt būvsapulces.

4.7. Kontrolēt būvsapulcēs pieņemto lēmumu izpildi. 
4.8. Piedalīties klātienē kontrolējošo institūciju  noteiktajās Objekta pārbaudēs.

4.9. Kontrolēt būvdarbu kalendārā grafika ievērošanu un būvdarbu izpildes gaitu, nekavējoties informējot pasūtītāju par būvniecības procesa dalībnieku pieļautajiem pārkāpumiem un atkāpēm no projekta un kalendārā grafika, kontrolēt izpildīto darbu atbilstību apstiprinātajai tāmei.

4.10. Veikt Objekta regulāru pārbaudi, izpildīto darbu pieņemšanu, saskaņojot un pārbaudot izpildīto darbu apjomus (apstiprinot izpildīto apjomu ar parakstu izpildshēmās, būvdarbu apjomu sertifikātos, pievienojot fotofiksāciju).

4.11. Piedalīties izpildīto būvdarbu pieņemšanā.

4.12. Apturēt būvdarbus Objektā LR normatīvajos aktos paredzētajos gadījumos, kā arī nekavējoties informēt Pasūtītāju par konstatētajiem būvdarbu līguma nosacījumu pārkāpumiem. 

4.13. Kontrolēt lai būvgruži tiktu utilizēti atbilstoši spēkā esošiem normatīvo aktu prasībām – „Atkritumu apsaimniekošanas likums”, Daugavpils pilsētas domes saistošie noteikumi Nr.16 „Atkritumu apsaimniekošanas noteikumi Daugavpils pilsētas pašvaldībā”, u.c.

4.14. Veikt ierakstus attiecīgo būvniecības lietu  būvdarbu žurnālos Būvniecības Informācijas sistēma (turpmāk-BIS)   par Objekta pārbaudēs konstatētiem trūkumiem.

4.15. Ievērot darba drošības koordinatora norādījumus, bet pārkāpumu gadījumā informēt darba drošības koordinatoru un pasūtītāju par tiem.

4.16. Sniegt būvuzņēmējam norādījumus par izpildītā darba kvalitāti un defektu novēršanu.

4.17. Jānodrošina nepārtraukta būvniecības procesa uzraudzība, tas ir, būvuzraudzību jāveic, kad vien tiek veikti būvdarbi.  Specializēto darbu būvuzraugi Objektā atrodas visos laika periodos, kad notiek specializēto būvdarbu izpilde. Ja nepieciešams, būvuzraudzību veikt arī ārpus normālā darba laika un brīvdienās. Nepieciešamības gadījumā, atbildīgajam būvuzraugam Objektā jāierodas nekavējoties, bet ne vēlāk kā 2 stundu laikā pēc pasūtītāja pieprasījuma (pievienot objekta apmeklēšanas grafiku)
.

4.18. Sekot līdzi autoruzraudzības procesam, piedalīties iespējamo Tehniskās dokumentācijas risinājumu izmaiņu un/vai iespējamo neparedzēto būvdarbu izvērtēšanā, sagatavot šiem jautājumiem ieteikumus un komentārus, par tiem informēt un konsultēt pasūtītāju.

4.19. Kontrolēt būvniecības gaitu Objektā, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai.

4.20. Piedalīties būvuzņēmēja izpildīto darbu kvalitātes pārbaudēs un veikt savas pārbaudes, lietojot ātrdarbīgas iekārtas un instrumentus. Pieņemt tikai tos darbus, kas izpildīti atbilstoši Tehniskajai dokumentācijai  un normatīvajos aktos noteiktajām prasībām.
4.21. Kontrolēt attiecīgas būvniecības lietas  būvdarbu žurnālu ierakstīto norādījumu izpildi.

4.22. Nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā.

4.23. Koordinēt rīkojumus un darbības ar atbildīgo būvdarbu vadītāju.

4.24. Piedalīties komisijas darbā, kura pieņem būvobjektus ekspluatācijā.

4.25. Savlaicīgi rakstiski brīdināt pasūtītāju, ja būvdarbu veikšanai nepieciešama pasūtītāja rīcība. 

4.26. Savlaicīgi veikt visas būvuzraudzības dokumentācijas aizpildīšanu BIS.

4.27. Veikt arī citas nepieciešamās darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums.

5. Būvuzraudzības plāns: Izpildītājs sagatavo būvuzraudzības plānu saskaņā ar Ministru kabineta noteikumu Nr.500 “Vispārīgie būvnoteikumi” prasībām, pamatojoties uz Tehnisko dokumentāciju, būvuzņēmēja izstrādāto darbu veikšanas projektu(-iem) un citiem Tehniskās specifikācijas pielikumiem. Visiem segtajiem darbiem būvuzraudzības plānā sagatavojams segto darbu aktu saraksts. Būvuzraudzības plāns, tai skaitā segto darbu aktu saraksts, jāsaskaņo ar Pasūtītāju.
6. Atskaites:
6.1. Izpildītājs sagatavo un iesniedz Pasūtītājam šādas būvuzraudzības atskaites, atskaišu formātu iepriekš saskaņojot ar Pasūtītāju:

6.1.1. Ikmēneša atskaiti - Izpildītājs 5 (piecu) darba dienu laikā pēc iepriekšējā mēneša būvdarbu apjomu apstiprināšanas un attiecīgā būvdarbu izpildes akta parakstīšanas sagatavo un iesniedz Pasūtītājam ikmēneša būvuzraudzības atskaiti, norādot būvdarbu gaitu, Objektā paveiktos darbus, būvdarbu grafika izpildi, kā arī pievienojot fotofiksāciju. Atskaitē iekļauj būvuzraudzības grupas darba laika uzskaites tabeli;

6.1.2. Būvuzraudzības pabeigšanas atskaiti Izpildītājs iesniedz 15 (piecpadsmit) darba dienu laikā pēc būvdarbu pabeigšanas. Atskaitē minimāli ietilpst:

6.1.2.1.  atskaite par būvdarbu veicēja iepriekšējā periodā un pavisam kopā veiktajiem    būvdarbiem (pievienojot fotofiksāciju);
6.1.2.2.  faktiskais būvdarbu izpildes un naudas plūsmas grafiks;
6.1.2.3.  būvdarbu izpildes un būvdarbu veicēja darbības novērtējums;
6.1.2.4.  akts par Objekta izpilddokumentācijas pieņemšanu (t.sk. BISā);
6.1.2.5.  akts par paveikto būvuzraudzību un rēķins.

6.2 Ikmēneša būvuzraudzības atskaites Izpildītājs iesniedz Pasūtītājam elektroniski. Atskaitēm jābūt parakstītām ar drošu elektronisko parakstu. 

7. Pielikumi:

71.1. Tehniskā dokumentācija: 1 kpl - (publicēts Pasūtītāja Elektronisko iepirkumu profilā pie Konkursa dokumentiem ar nosaukumu “Tehnisko_specifikaciju_pielikumi”);
71.2. Būvdarbu apjomi: 1kpl - (publicēts Pasūtītāja Elektronisko iepirkumu profilā pie Konkursa dokumentiem ar nosaukumu “Tehnisko_specifikaciju_pielikumi”).
Sagatavoja:

Daugavpils valstspilsētas pašvaldības iestādes

“Daugavpils pašvaldības centrālā pārvalde”

Īpašuma pārvaldīšanas departamenta 

Nekustamā īpašuma būvniecības procesa vadīšanas, uzturēšanas un pārvaldīšanas nodaļas  

būvinženiere Rasita Latkovska

Tehniskās specifikācijas sagatavošanas datums: 14.07.2026.

Tehniskās specifikācijas pēdējās aktualizācijas datums: 14.07.2026.

